Мариана Тинчева-Еклесия
Не се състезавам с никого, аз съм последна…

chitanka.info

Не се състезавам с никого, аз съм последна:

последна сред хората с власт и последна по хубост;

последна в стремежа към лукс

и сред очакващи милост…

Не се състезавам с никого днес

тъй както бях безизвестна и вчера.

Ала не крия, че имам в сърцето извечен копнеж,

и Ти Си моят Едничък свидетел, о, Боже!

Аз моля първи в царството на блажените да въведеш

душите на страдащите,

на милосърдните

и онеправданите!

25 ноември 2006 г.

София

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.